**SADARBĪBAS LĪGUMS**

**par aktīvā nodarbinātības pasākuma “Apmācība pie darba devēja”**

**ar nozaru asociāciju iesaisti īstenošanu**

**Nr.\_\_\_\_\_\_**

(AF projekts „Prasmju pilnveide pieaugušajiem” Nr.3.1.2.5.i.0/1/23/I/CFLA/001)

 Datums ir elektroniskā dokumenta

parakstīšanas datums

**Nodarbinātības valsts aģentūra** (turpmāk – Aģentūra), tās \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (*amats, vārds, uzvārds*) personā, kurš(-a) darbojas saskaņā ar Aģentūras apstiprināto amata aprakstu, no vienas puses,

 un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*nosaukums*) (turpmāk – Nozares asociācija), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*amats, vārds, uzvārds*) personā, kurš(-a) darbojas, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*reglamentējošā dokumenta nosaukums*), no otras puses, turpmāk katrs atsevišķi – Puse un abi kopā – Puses, noslēdz šādu līgumu par darba devēju iesaistīšanu aktīvajā nodarbinātības pasākumā „Apmācība pie darba devēja” ar nozaru asociāciju iesaisti (turpmāk – Līgums):

1. **Līguma priekšmets un summa**
	1. Nozares asociācija aktīvā nodarbinātības pasākuma “Apmācība pie darba devēja” (turpmāk – Pasākums) ar nozaru asociāciju iesaisti īstenošanas laikā nodrošina asociācijas iesaisti, lai saskaņā ar nozares pieprasījumu pēc darbaspēka un nozares specifiku apzinātu nozares uzņēmumus, atlasītu un organizētu bezdarbnieku (turpmāk – klients) praktisko sagatavošanu darbam nozares uzņēmumos (turpmāk – darba devējs), kas rada labumu darba devējam, Nozares asociācijai un Aģentūrā reģistrētam klientam.
	2. Līguma ietvaros Pasākumā plānots iesaistīt \_\_\_\_ klientus, pie \_\_\_ darba devējiem:

|  |  |  |  |
| --- | --- | --- | --- |
| Darba devēja nosaukumsReģistrācijas Nr. | Profesija, profesijas kods pēc Profesiju klasifikatora, Profesionālās kvalifikācijas līmenis | Pasākuma īstenošanas periods - Finanšu atbalsta sniegšanas ilgums (mēnešos) | Dalībnieku skaits |
|  |  |  |  |
|  |  |  |  |

* 1. Kopējā maksimāli iespējamā Līguma summa par Līguma 1.1. punktā minētā Pasākuma ar nozaru asociāciju iesaisti īstenošanu, ko sedz no Aģentūras līdzekļiem, ir **EUR \_\_\_\_\_\_\_\_\_** (*skaitļi vārdiem*) apmērā.
	2. Līguma summu veido dotācija Nozares asociācijai par nozares vajadzībām veiktajām aktivitātēm 200,00 *euro* apmērā par katru Pasākumā iesaistīto klientu, kas to ir pabeidzis, ja darba devējs ir iesniedzis informāciju Aģentūrā par Pasākumā iesaistītā klienta apmācības rezultātiem.
	3. Pasākuma ar nozaru asociācijas iesaisti īstenošanu finansē no Eiropas Atveseļošanās fonda finanšu līdzekļiem. Aģentūras piešķirtais finansējums ir *de minimis* atbalsts, ko sniedz saskaņā ar [[1]](#footnote-2)

Komisijas 2013. gada 18. decembra Regulu (ES) Nr. 1407/2013 par Līguma 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1)

Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45)

Komisijas 2013. gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9).

* 1. *De minimis* atbalsta piešķiršanas brīdis ir Līguma spēkā stāšanās datums
1. **Aģentūras pienākumi un tiesības**
	1. Aģentūrai ir pienākums:
		1. informēt Nozares asociāciju par darba devējiem, ar kuriem noslēgti līgumi par Pasākuma īstenošanu Aģentūrā, piecu darba dienu laikā pēc to parakstīšanas dienas;
		2. trīs darba dienu laikā oficiālajā elektroniskajā adresē informēt Nozares asociāciju par iesaistīto klientu dalības izbeigšanu, kuri neatbilst mērķa grupai;
		3. pēc atskaites saskaņošanas, ievērojot Līguma 4.3. punktā noteiktos termiņus, nodrošināt maksājuma veikšanu Nozares asociācijai par katru Pasākumā iesaistīto klientu, kas pabeidzis praktiskās mācības, ja darba devējs ir iesniedzis informāciju Aģentūrā par apmācībā iesaistītā klienta apmācības rezultātiem.
	2. Aģentūrai ir tiesības:
		1. nepieciešamības gadījumā pieprasīt un saņemt Nozares asociācijas saistošo aktuālo informāciju par dalību Pasākuma īstenošanā;
		2. izvērtēt Nozares asociācijas ar Līguma izpildi saistītās darbības;
		3. pieprasīt atlīdzināt piešķirtos finanšu resursus, ja konstatēti Līguma pārkāpumi.
2. **Nozares asociācijas pienākumi un tiesības**
	1. Nozares asociācijai ir pienākums:
		1. organizēt darba devēja iesaistītajam klientam nepieciešamo teorētisko un praktisko apmācību, sniegt pamatzināšanas par profesionālajiem pienākumiem un ar to izpildi saistītajām pamatprasībām, lai nodrošinātu profesionālo kompetenču apguvi, saskaņā ar nozares pieprasījumu pēc darbaspēka un nozares specifiku apzinātu, atlasītu un organizētu klientu praktisko sagatavošanu darbam nozares uzņēmumos, ievērojot Ministru kabineta 2011. gada 25. janvāra noteikumus Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk - MK noteikumi Nr.75), Ministru kabineta 2023. gada 20. jūnija noteikumus Nr.323 „Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.5.i. investīcijas "Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū" īstenošanas un uzraudzības noteikumi” (turpmāk – MK noteikumi Nr. 323) un citu normatīvo aktu prasības;
		2. nodrošināt darba devējam, slēdzot līgumus par Pasākuma īstenošanu, izmantot tiesības piesaistīt praktisko mācību īstenošanā Nozares asociācijas ekspertus un mācībspēkus, kas ieguvuši izglītību un ne mazāk kā divus gadus ilgu praktisko pieredzi profesijā, kurā veic klienta praktisko apmācību. Ja klientam Pasākuma ietvaros profesionālo pienākumu veikšanai nepieciešama papildu teorētiskā apmācība, klientu Pasākuma ietvaros var iesaistīt MK noteikumu Nr.75 21.1 apakšpunktā minēto modulāro profesionālās izglītības programmu vai nozaru uzņēmuma izstrādātu un nozaru asociāciju atzītu neformālās izglītības programmu apguvē atbilstoši praktisko mācību ietvaros apgūstamajām profesionālajām kompetencēm, izmantojot likmi 4,50 euro par mācību stundu, kopā nepārsniedzot 360 euro par vienu mācību programmu. Modulāro profesionālās izglītības programmu apguves laiks ieskaitāms Pasākuma īstenošanas termiņā, un šo programmu apguves laikā klients turpina saņemt tam noteikto darba algu.
		3. ar Pasākuma ar nozaru asociāciju iesaisti īstenošanu saistošajos dokumentos norādīt atsauci uz AF projektu „Prasmju pilnveide pieaugušajiem” Nr.3.1.2.5.i.0/1/23/I/CFLA/001 un Līguma noslēgšanas datumu un numuru;
		4. izmantojot Līgumā no Aģentūras puses norādīto kontaktpersonas e-pastu, iesniegt atskaiti, parakstītu ar drošu elektronisku parakstu, par Pasākumu pabeigušajiem klientiem (turpmāk – atskaite) un rēķinu;
		5. nodrošināt, ka ar Līguma īstenošanu saistītie dokumenti, t.sk. to atvasinājumi ar juridisku spēku, tiek saglabāti MK noteikumos Nr.323 norādīto periodu. Dokumenti par piešķirto *de minimis* atbalstu tiek glabāti 10 fiskālos gadus, sākot no dienas, kad piešķirts individuālais *de minimis* atbalsts;
		6. nodrošināt iespēju veikt pārbaudes Pasākuma īstenošanas vietā Atveseļošanas fonda vadībā iesaistīto institūciju pārstāvjiem;
		7. saimnieciskās darbības veicējam, kuram piemēro *de minimis* atbalstu saskaņā ar Komisijas 2013. gada 18. decembra Regulu (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam un, kas darbojas arī nozarēs, kas minētas Komisijas regulas Nr. 1407/2013 1. panta 1. punkta “a”, “b” vai “c” apakšpunktā, ir jānodrošina šo nozaru darbību vai izmaksu nodalīšana, lai nozares, kuras ir izslēgtas no Komisijas regulas Nr. 1407/2013 darbības jomas, negūtu labumu no *de minimis* atbalsta, kas piešķirts saskaņā ar šo regulu (1. panta 2. punkts);
		8. nodrošināt, ka Pasākuma ietvaros dubultā finansējuma risks ir novērsts;
		9. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Pasākuma īstenošanas izmaksas atbilst apstiprinātajam konkrētajam pasākumam un nav attiecināmas uz kādu citu pasākumu;
		10. trīs darba dienu laikā oficiālajā elektroniskajā adresē, izmantojot drošu elektronisku parakstu, informēt Aģentūru par jebkurām izmaiņām saimnieciskajā darbībā, t.sk. par juridiskās adreses vai bankas konta maiņu, kā arī par saimnieciskās darbības apturēšanu, maksātnespējas vai bankrota procedūras uzsākšanu;
		11. nodrošināt Atveseļošanas fonda vizuālās identitātes prasību ievērošanu uz dokumentiem, kas attiecināmi uz Pasākuma īstenošanu un kas ir paredzēti tās dalībniekiem vai sabiedrībai (t.sk. informatīvos plakātus, drukātos materiālus u.c. dokumentus), saskaņā ar:
			1. Eiropas Parlamenta un Padomes 2021. gada 12. februāra Regulas (ES) 2021/241 34. pantu;
			2. Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu un “ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām” [[2]](#footnote-3)
3. **Norēķinu kārtība**
	1. Aģentūra norēķinus ar Nozares asociāciju veic, ievērojot MK noteikumos Nr. 323 minētos Pasākuma īstenošanai paredzēto finanšu līdzekļu izlietošanas nosacījumus.
	2. Klientam pabeidzot dalību Pasākumā, darba devējs rakstveidā līdz mēneša 10.datumam informē Nozares asociāciju par klientiem, kuri ir pabeiguši praktiskās mācības un kuriem tika izsniegts apliecinājums vai izziņa, par darba iemaņu, profesionālo prasmju un zināšanu apguvi.
	3. Nozares asociācija līdz nākamā mēneša 15. datumam, izmantojot Līgumā no Aģentūras puses norādītās kontaktpersonas e-pastu, iesniedz atskaiti, parakstītu ar drošu elektronisku parakstu un rēķinu, kurā norāda līguma numuru un projekta numuru, informāciju par iepriekšējā mēnesī dalību Pasākumā pabeigušajiem klientiem. Atskaite nav jāiesniedz, ja neviens klients dalību Pasākumā nav pabeidzis.
	4. Aģentūra pārbauda atskaiti, saskaņo vai sniedz informāciju Nozares asociācijai par nepieciešamajiem papildinājumiem trīs darba dienu laikā pēc saņemšanas. Ja atkārtoti iesniegtie dokumenti neatbilst Līgumā noteiktajam, Aģentūra neveic maksājumus, kamēr nav saņemti Līguma noteikumiem atbilstoši dokumenti.
	5. Aģentūra atskaiti saskaņo divu darba dienu laikā pēc nepieciešamo papildinājumu saņemšanas.
	6. Aģentūra veic norēķinus 20 darba dienu laikā no korektas atskaites un rēķina saņemšanas.
4. **Pušu atbildība**
	1. Par Līgumā noteikto saistību neizpildi Puses atbild saskaņā ar Latvijas Republikā spēkā esošajiem normatīvajiem aktiem.
	2. Aģentūra ir tiesīga vienpusēji izbeigt Līgumu, piecas darba dienas iepriekš par to rakstveidā paziņojot Nozares asociācijai, šādos gadījumos:
		1. ja Aģentūrai iesniegts nepatiesu informāciju saturošs dokuments vai, ja Līgums noslēgts, pamatojoties uz nepatiesu informāciju;
		2. ja Pasākums netiek īstenots atbilstoši Līguma nosacījumiem;
		3. ja Līgumā ietverto Aģentūras saistību izpilde nav iespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos.
	3. Līgums ir uzskatāms par izbeigtu:
		1. ja visi darba devēji, kuri īstenoja Pasākumu ar nozares asociācijas iesaisti šī līguma ietvaros, izbeidza Pasākuma īstenošanas līgumus ar Aģentūru;
		2. ja visi darba devēji, kuri īsteno Pasākumu ar nozaru asociācijas iesaisti šī Līguma ietvaros, ir pārtraukuši darba tiesiskās attiecības ar visiem Pasākumā iesaistītajiem klientiem un darba devēji nav iesnieguši apliecinājumus par apmācību rezultātu.
	4. Aģentūrai ir tiesības līdz situācijas noskaidrošanai apturēt maksājumu veikšanu Nozares asociācijai, rakstveidā informējot par to, ja Centrālā finanšu un līgumu aģentūra ir apturējusi maksājumus Aģentūrai.
	5. Ja konstatēti Komisijas regulas Nr.  [1407/2013](http://eur-lex.europa.eu/eli/reg/2013/1407/oj/?locale=LV), Komisijas regulas Nr.  [717/2014](http://eur-lex.europa.eu/eli/reg/2014/717/oj/?locale=LV) vai Komisijas regulas Nr.  [1408/2013](http://eur-lex.europa.eu/eli/reg/2013/1408/oj/?locale=LV) prasību pārkāpumi, atbalsta saņēmējam ir pienākums atmaksāt finansējuma saņēmējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/271412#p108) panta piemērošanai, [10.](https://likumi.lv/ta/id/271412#p10) pantu, tiem pieskaitot 100 bāzes punktus, no dienas, kad *de minimis* atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004 [11.](https://likumi.lv/ta/id/271412#p11) pantā noteikto procentu likmes piemērošanas metodi.
	6. Ja Nozares asociācija nav ievērojusi Līgumā noteiktos pienākumus un jebkādā veidā veikusi Līguma izpildes pārkāpumu, Aģentūra nosūta Nozares asociācijai brīdinājuma vēstuli. Ja Nozares asociācija pēc brīdinājuma vēstules saņemšanas turpina veikt to pašu vai citu Līguma izpildes pārkāpumu, Aģentūrai ir pienākums izvērtēt atkārtoti konstatēto Līguma pārkāpuma būtiskumu, vērtēt nepieciešamību atkāpties no Līguma īstenošanas.
5. **Personas datu aizsardzība un konfidencialitāte**

6.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

6.2. Veicot datu apstrādi Līguma ietvaros, Puses rīkojas kā patstāvīgi pārziņi.

6.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

6.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

6.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

 6.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

 6.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

 6.5.3. neveikt personas datu apstrādi mērķiem, kas nav saistīti ar Līguma izpildi;

 6.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

 6.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

 6.5.6. nekavējoties, bet ne vēlāk kā divu darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

6.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

6.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstiskas piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

6.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

1. **Nepārvarama vara**
	1. Puses tiek atbrīvotas no atbildības par daļēju vai pilnīgu Līguma saistību neizpildi nepārvaramas varas vai ārkārtēju apstākļu rezultātā, kurus attiecīgā Puse vai Puses nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, streiki, grozījumi Latvijas Republikas normatīvajos aktos, kas tieši ietekmē Līguma izpildi).
	2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
2. **Citi nosacījumi**
	1. Līgums stājas spēkā ar tā parakstīšanas dienu un ir spēkā līdz tajā noteikto saistību pilnīgai izpildei.
	2. Par Līgumā noteikto saistību neizpildi vai nepienācīgu izpildi Puses atbild saskaņā ar Latvijas Republikā spēkā esošajiem normatīvajiem aktiem.
	3. Saziņa starp Nozares asociāciju un Aģentūru Līguma izpildes laikā notiek, izmantojot oficiālo elektronisko adresi.
	4. Līguma grozījumus un papildinājumus noformē rakstveidā, Pusēm vienojoties. Puses apņemas elektroniski paziņot viena otrai par Līguma 9.nodaļā minētās informācijas izmaiņām.
	5. Visas nesaskaņas, domstarpības vai strīdus, kas radušies Līguma izpildes laikā, Puses risina sarunu ceļā. Ja vienošanās netiek panākta, strīdus risina tiesā saskaņā ar Latvijas Republikā spēkā esošajiem normatīvajiem aktiem.
	6. Puses jautājumos par Līguma izpildi norāda šādas kontaktpersonas:
		1. (*vārds uzvārds, amats, telefona numurs, elektroniskā pasta adrese*);
		2. (*vārds uzvārds, amats, telefona numurs, elektroniskā pasta adrese*).
	7. Aģentūra ir tiesīga grozīt Līguma pielikumus bez saskaņojuma ar Nozares asociāciju un bez tā piekrišanas, piecas darba dienas iepriekš par to informējot Nozares asociāciju oficiālajā elektroniskajā adresē. Līguma izpildē Puses izmanto pielikumu aktuālo versiju, kas pieejama Aģentūras interneta mājaslapā ([www.nva.gov.lv](http://www.nva.gov.lv)).
	8. Līgums ir sagatavots divos identiskos eksemplāros (bez pielikumiem) latviešu valodā, katrs uz \_\_\_ lapām. Viens Līguma eksemplārs glabājas Aģentūrā, bet otrs – pie Nozares asociācijas. Abiem Līguma eksemplāriem ir vienāds juridiskais spēks. Ja Līgums ir parakstīts ar drošu elektronisko parakstu, tas satur laika zīmogu.
3. **Pušu rekvizīti un paraksti**

|  |  |
| --- | --- |
|  |  |
| **Aģentūra**  | **Nozares asociācija** |
| **Nodarbinātības valsts aģentūra** | **(nosaukums)** |
| K.Valdemāra iela 38 k-1, Rīga, LV-1010 | (juridiskā adrese) |
| Reģ.Nr.90001634668 | Reģ. Nr. (reģistrācijas numurs) |
| Valsts kase | (bankas nosaukums) |
| Kods: TRELLV22 | Kods: (bankas kods) |
| Konts: LV73TREL218045111400B | Konts: IBAN konta numurs |
| (e-adrese) | (e-adrese) |
| Nodarbinātības valsts aģentūra | Nozares asociācija: |
|  |  |

1. Norādu Regulu (ES), kuras ietvaros tiek piešķirts *de minimis* atbalsta finansējums, saskaņā ar Ministru kabineta 2018. gada 21. novembra noteikumiem Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" (pārējās dzēš) [↑](#footnote-ref-2)
2. https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas [↑](#footnote-ref-3)